
I. IZMJENA I DOPUNA POZIVA NA DOSTAVU PONUDA

Naručitelj: DOK-ING d.o.o., Slavonska avenija 22G, 10000 Zagreb
Predmet nabave: Nabava opreme i radova u sklopu promicanja mjera energetske učinkovitosti tvrtke DOK-ING d.o.o.
Evidencijski broj nabave: OPR 1/2022
Sukladno točki 1.2. Osoba ili služba zadužena za kontakt Poziva na dostavu ponuda od dana 29. travnja 2022. godine, ako Naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen osnovni Poziv na dostavu ponuda. Rok za dostavu ponude je potrebno primjereno produljiti (za minimalno 5 dana računajući od dana objave izmjene) ako je rok za dostavu ponude kraći od 5 (pet) dana od dana objave izmjene. 

Naručitelj samostalno mijenja Poziv na dostavu ponuda u dijelu objavljene projektno-tehničke dokumentacije. Riječ je o objavi izmjena i dopuna glavnog projekta i to kako slijedi:
Promjene koju su usvojene u Izmjenama i dopunama prema mapama:
 
MAPA 1 - KNJIGA I: STROJARSKI PROJEKT
Nema promjena.
 
MAPA 2 - Knjiga II: PRIKAZ SVIH PRIMIJENJENIH MJERA ZAŠTITE OD POŽARA
Promjene u skladu sa smjernicama zaštite od požara.
 
MAPA 2 - ELEKTROTEHNIČKI PROJEKT
Glavni razlog izmjene i dopune glavnog projekta je usklađivanja glavnog projekta s opremom koja se promijenila u odnosu na projektiranu opremu. Glavni projekt je napravljen prema fotonaponskim modulima 330 Wp, veće površine i manje učinkovitosti. Takvih fotonaponskih modula više nema na tržištu. Na tržištu su trenutno dostupni fotonaponski moduli 375 Wp, s drugačijim strujnim i naponskim karakteristikama. Inverteri su također s drugačijim ulaznim DC karakteristikama. Zbog navedenih promjena karakteristika opreme na tržištu je potrebno prilagoditi projekt opremi na tržištu. U izmjeni i dopuni glavnog projekta izmijenjeni su tehnički opisi opreme, fotonaponskih modula i invertera. DC kabel je promijenjen te je sad za napon do 1500 VDC. U 3. poglavlju DOKAZ O ZADOVOLJAVANJU TEMELJNIH I DRUGI ZAHTJEVA napravljeni su kompletno novi proračuni fotonaponsku elektranu, novi raspored fotonaponskih modula.
 
MAPA 3 - GRAĐEVINSKI PROJEKT
Promjene koje su nastupile uvjetovane su dobivenim Mišljenjem Ministarstva unutarnjih poslova, Ravnateljstva civilne zaštite, Sektora za inspekcijske poslove, Inspekcije zaštite od požara i civilne zaštite, KLASA: 214-02/20-11/465, URBROJ: 511-01-208-21-4. od 02. srpnja 2021. godine, kojim se omogućuje zadržavanje postojeće krovne obloge na Upravnoj zgradi iz pogleda vatrootpornosti, odnosno negorivosti krovne konstrukcije.
 

MAPA 4 - STROJARSKI PROJEKT DIZALA
Nema promjena.

Sukladno navedenome, Naručitelj objavljuje I. izmjenu i dopunu Poziva na dostavu ponuda. 
Izmjene i dopune glavnog projekta nalaze se u mapi „11 GP_izmjena i dopuna“.
Troškovnik koji predstavlja Prilog II. ovog Poziva ostaje nepromijenjen.

Kako ova dopuna Poziva na dostavu ponuda ne utječe na rok dostave ponuda, rok za dostavu ponuda, kao i ostale odredbe Poziva na dostavu ponuda se   n e   m i j e nj a j u.


STRUČNO POVJERENSTVO ZA NABAVU

Zagreb, 11. svibnja 2022. godine

